
Et. 197/2022. 3.sz. melléklet CSERE
Egészségügyi feladatellátási szerződés 1. számú módosítása
Amely létrejött egyrészről 
Fót Város Önkormányzat, mint az egészségügyi közszolgáltatásról gondoskodó szerv
cím: 2151 Fót, Vörösmarty tér 1.
adószám: 15731096-2-13
statisztikai számjel: 15731096-8411-321-13
törzskönyvi azonosító szám: 731092
képviselő neve: Dr. Vass György polgármester
bankszámlaszáma: 11784009-15731096
továbbiakban: Megbízó

másrészről
név: Praxis Remedia Egészségügyi és Szolgáltató Korlátolt Felelősségű Társaság
székhely: 2151 Fót, Agárdy Gábor u. 15.
cégjegyzékszám: Cg. 13-09-125378
adószám: 14587849-1-13,
képviseli: Dr. Tóth Szilvia ügyvezető,
ellátásért személyesen kötelezett orvos neve: Dr. Tóth Szilvia 
orvosi kamarai működési nyilvántartási szám: 55448
mint megbízott, egészségügyi szolgáltató -a továbbiakban: Szolgáltató-

(Megbízó és Szolgáltató a továbbiakban együttesen: a Felek)

szerződő felek között alulírott helyen és napon az alábbi feltételekkel:

Preambulum

Felek között 2012. december 20. napján Egészségügyi feladat-ellátási szerződés (továbbiakban: Szerződés) jött létre. A mai nappal a Szerződés 1. számú módosítása történik a következő tartalommal.
1. A szerződés tárgya című pont második bekezdésének első mondata a következőre módosul:
„Felek rögzítik, hogy a szolgáltató ezzel átvállalja a Megbízótól a jelen szerződés 1. számú mellékletében rögzített körzetben és háziorvosi rendelőben a Magyarország helyi Önkormányzatairól szóló 2011. évi CLXXXIX. tv. 13.§ (1) bekezdés 4) pontja, valamint az Egészségügyi alapellátásról szóló 2015. évi CXXIII. tv. 5.§ (1) bekezdés a) pontja (továbbiakban: Egészségügyi alapellátásról szóló törvény) szerinti területi egészségügyi alapellátási kötelezettség körébe tartozó egészségügyi ellátását.”

2. A szerződés tárgya című pont második bekezdésének második mondatát követően a következőkkel egyészül ki:
„A háziorvosi körzethatárok módosítása, új körzet kialakítása a Megbízó, azon belül a Képviselő-testület hatáskörébe tartozik, melyet a Szolgáltató tudomásul vesz azzal, hogy a körzetmódosítás miatt bekövetkezett, a Szolgáltatót ért kár esetén a Megbízó kártalanítási kötelezettséggel tartozik. Kártérítés megállapításánál figyelembe kell venni a Szolgáltató által a finanszírozása keretében kapott egy éves összeget, valamint a lakosságszámot.”

3. Az Egészségügyi feladat-ellátási szerződés 3.1. pontjában az „országos Egészségbiztosítási Pénztár (OEP)” szövegrész „Nemzeti Egészségbiztosítási Alapkezelő (NEAK)” szövegrészre módosul.

4. Az Egészségügyi feladat-ellátási szerződés 5. pontjának utolsó mondata a következővel egészül ki:
„…., és Megbízót a helyettesítés szükségessége előtt 5 munkanappal értesíteni köteles, hogy Megbízó intézkedni tudjon annak nyilvánosságra hozataláról a saját elektronikus hírközlő oldalán. Megbízó helyettesei: Dr. Albert András és Dr. Orbán Győző.

5. Az Egészségügyi-feladatellátási szerződés 7. pontjának első mondata a következőkre módosul:
„Szolgáltató köteles munkanapokon az 1. számú mellékletben meghatározott háziorvosi rendelőben és a 4. mellékletben foglalt beosztás szerinti napokon rendelést tartani.”

6. Az Egészségügyi feladat-ellátási szerződés 12. pontja után egy új pont kerül beszúrásra:
„A Szolgáltató köteles a jelen szerződés teljes időtartama alatt legalább 1 fő ellátás nyújtásában résztvevő, egészségügyi szakdolgozó (ápoló képesítésű) folyamatos foglalkoztatására, a saját költségére. Az egészségügyi szakdolgozók: Sata Kinga asszisztens, Déri Györgyné orvosírnok.”

7. Az Egészségügyi feladat-ellátási szerződés 1. számú mellékletének első mondata a következőre módosul, a Felek által tudomásul véve és rögzítve, hogy a körzet területe, a háziorvosok közötti körzetfelosztás nem változik, pusztán az új rendeletszámra történik a hivatkozás: 
„A Fót Város Önkormányzat Képviselő-testületének a háziorvosi, házi gyermekorvosi és fogorvosi körzetekről szóló 10/2018. (III. 29.) önkormányzati rendelet szerinti meghatározott területi ellátási kötelezettséget biztosító körzet.”

8. Az Egészségügyi feladat-ellátási szerződés 1. számú melléklete akként is módosul, a továbbiakban az 1. számú melléklet kizárólag a körzet meghatározását fogja tartalmazni, a rendelési idő a 4. számú mellékletben lesz megtalálható.

9. Az Egészségügyi feladat-ellátási szerződés 3. sz mellékletének (Használati szerződés) 1. pontjának 2. mondata a következőkre módosul:
[bookmark: _Hlk113625573]„Szolgáltató ezzel átvállalja Megbízótól a hivatkozott körzetben és az ott meghatározott háziorvosi rendelőben és rendelési időben a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4) pontja, valamint az Egészségügyi alapellátásról szóló törvény 5.§(1) bekezdés a) pontja szerinti területi egészségügyi alapellátási kötelezettség körébe tartozó egészségügyi ellátását.”
10. Az Egészségügyi feladat-ellátási szerződés 3. sz mellékletének (Használati szerződés) 2. pontja a következőkre módosul:
„2. Megbízó az egészségügyi ellátási szerződés 2. sz. melléklete szerinti feladatok ellátása céljából az Egészségügyi alapellátásról szóló törvény, az önálló orvosi tevékenységről szóló 2000. évi II. törvény vonatkozó rendelkezései alapján, a szerződésmegszűnéséig Szolgáltató részére térítésmentesen biztosítja a háziorvosi rendelő használatát, adott orvosi rendelőben működő orvosok között - annak (azok) megosztott használatát, a rendelőhöz tartozó váró és mellékhelyiségek használatával együtt.”

11. Az Egészségügyi feladat-ellátási szerződés 4. számú melléklete (rendelési idő) is módosul, a következők szerint:
Háziorvosi rendelés:			

hétfő 8:00-12:00				Prevenciós rendelés: 12:00-13:00
kedd  13:00-16:00				Prevenciós rendelés: 16:00-17:00
szerda 9:00-13:00				Prevenciós rendelés: 08:00-09:00
csütörtök 13:00-16:00			Prevenciós rendelés: 16:00-17.00
péntek 11:30-13:30

Az egészségügyi feladat-ellátási szerződés többi pontja, valamint mellékletei változatlan tartalommal hatályban marad. 
Jelen szerződésmódosításban nem szabályozott kérdésekben a Polgári 
Törvénykönyv, valamint a szerződésmódosításban rögzített egészségügyet érintő hatályos jogszabályok rendelkezéseit kell irányadónak tekinteni.

Jelen szerződésmódosítás készült 3 oldalon, 6 egymással megegyező példányban, melyet a felek elolvastak, értelmeztek, és mint akaratukkal mindenben megegyezőt jóváhagyólag aláírták.

Fót, 2022. szeptember   ... 

	Fót Város Önkormányzat	      Praxis Remedia Egészségügyi és Szolgáltató Kft.

Ellenjegyzem: 						Pénzügyileg ellenjegyzem:

……………………………..				         ……………………………….
Dr. Mihályi Zsolt Apor jegyző                             Dr. Kanti Gábor gazdasági osztályvezető

